ലക്ഷ്മി വിളക്ക് പോലെ ഇനി വെങ്കല വിളക്കില് ഗുരുവായൂരപ്പന്്റെ പൂര്ണ്ണ രൂപവും വെങ്കല ലോഹക്കൂട്ടില് ശ്രീ ഗുരുവായൂരപ്പന്്റെ പൂര്ണ്ണരൂപം ഉള്ക്കൊള്ളുന്ന വിളക്കൊരുക്കി യുവ ശില്പി ചിത്രന് കുഞ്ഞിമംഗലം. ശ്രീ മഹാഭാഗവതം, നാരായണീയം തുടങ്ങിയ ഗ്രന്ഥങ്ങളെ അസ്പദമാക്കിയാണ് വിളക്ക് രൂപകല്പന ചെയ്തിരിക്കുന്നത്. ഇത് ആദ്യമായാണ്ഗുരുവായൂരപ്പന് വിളക്ക് രൂപകല്പനചെയ്ത് നിര്മ്മിക്കുന്നത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ശംഖ്, ചക്ര,ഗദ,പത്മത്തോടുകൂടി വനമാലയും ,ആലവട്ടത്തോടും കൂടിയുള്ള ഭഗവാന്്റെ രൂപമാണ് നിര്മ്മിച്ചിരിക്കുന്നത്. അലങ്കാരത്തിനായി ആനകള് രണ്ടു ഭാഗത്തുനിന്നും അഭിഷേകം നടത്തുന്നതായും രണ്ട് നിലവിളക്കുകളും ,നിരവധി മയില്പീലികള് ചുറ്റും മുകളിലുമായി കമാനാകൃതിയില് വര്ണ്ണാഭമായി നില്ക്കുന്നതായും ശില്പ്പത്തിനൊപ്പം ഒരുക്കിയിട്ടുണ്ട്. താമര ദളങ്ങളെ സൂചിപ്പിക്കും വിധമാണ് താഴത്തെ തട്ടിന്്റെ ആകൃതി. രണ്ട് ഭാഗങ്ങളായി വ്യാളി രൂപങ്ങളും കാണാം,രണ്ട് മയിലുകള് വിളക്കിനെ വായുവിലേക്ക് ഉയര്ത്തി നില്ക്കുന്ന രീതിയില് ചങ്ങലയോടു കൂടിയാണ് മുകള്ഭാഗം, അതിനിടയില് ശിവസാന്നിദ്ധ്യം ആയി ഓങ്കാര രൂപവും വിളക്കില് ആലേഖനം ചെയ്തിട്ടുണ്ട്. തീര്ത്തും വ്യത്യസ്തമായ ഈ വിളക്ക് കുഞ്ഞിമംഗലത്തെ പരമ്ബരാഗത ലോഹക്കൂട്ട് ഉപയോഗിച്ചാണ് നിര്മിച്ചത്. നിശ്ചിത അളവ് പ്രകാരം മെഴുകില് രൂപങ്ങള് ഉണ്ടാക്കിയെടുക്കുകയും വിവിധ രീതിയിലുള്ള മണ്ണില് കരു ഉണ്ടാക്കി കൃത്യമായ അളവില് ചൂടാക്കിയതിനുശേഷം ഉലയിലെ മൂശയില് തിളച്ച ലോഹക്കൂട്ട് കൊണ്ടാണ് വിളക്ക് വാര്ത്തെടുക്കുന്നത്. പത്ത് കിലോ തൂക്കം വരുന്ന തൂക്ക് വിളക്ക് എട്ട് മാസത്തോളം സമയമെടുത്താണ് നിര്മ്മിച്ചത്. തൂക്ക് ചങ്ങലയടക്കം 46 ഇഞ്ചാണ് വിളക്കിന്്റെ ഉയരം . നിരവധി ലോഹ ശില്പങ്ങള് നിര്മ്മിച്ച ചിത്രന് കേരള ക്ഷേത്രകലാ അക്കാദമി അവാര്ഡ് ,ഫോക് ലോര് അക്കാദമി അവാര്ഡ് ,സി.എഫ്.എ നാഷണല് അവാര്ഡ്, സ്വര്ണ്ണ മെഡലുകള് എന്നിവ നേടിയിട്ടുണ്ട്. വെങ്കലം, വെള്ളോട്,പഞ്ചലോഹം തുടങ്ങിയ ലോഹത്തില് ആണ് കൂടുതലും വിഗ്രഹങ്ങള് നിര്മ്മിക്കുന്നത് ലക്ഷ്മി വിളക്ക്, കെടാവിളക്ക്, ഗണപതി ,ശ്രീകൃഷ്ണന്, മഹാവിഷ്ണു, തുടങ്ങിയ നിരവധി വിഗ്രഹ രൂപങ്ങളും ,കൂടാതെ സമര നേതാക്കളുടെ ശില്പങ്ങളും ഇതിനുമുമ്ബ് നിര്മ്മിച്ചിട്ടുണ്ട്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read ബൈക്കിന് കുറുകെ പൂച്ച വട്ടം ചാടി : കണ്ണൂരില് വീട്ടമ്മയ്ക്ക് ദാരുണാന്ത്യം കുഞ്ഞിമംഗലം ജ്വല്ലറിയിലെ കവര്ച്ചാശ്രമം തടഞ്ഞ സെക്യൂരിറ്റി ജീവനക്കാരനെ അനുമോദിച്ചു പയ്യന്നൂര് സുനീഷയുടെ ആത്മഹത്യ: ഭര്ത്താവിന്റെ അച്ഛന് അറസ്റ്റില് ആദ്യമായി രാമായണ വിളക്ക് രൂപ കല്പ്പന ചെയ്ത് നിര്മ്മിച്ചത് ചിത്രന്്റെ പിതാവ് ശില്പി കുഞ്ഞിമംഗലം നാരായണന് മാസ്റ്റര് ആയിരുന്നു. ശ്രീകാന്ത് വി.വി, കിഷോര് കെ.വി എന്നിവര് ചിത്രനൊപ്പം ശില്പ നിര്മാണത്തില് സഹായികളായി. കണ്ണൂരിലെ അര്ച്ചന,രാജേഷ് ദമ്ബതികള്ക്ക് വേണ്ടിയാണ് ആണ് വിളക്ക് രൂപകല്പനചെയ്ത് നിര്മ്മിച്ചത്.